ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
دالوں میں خود کفالت حاصل کرنے کے لئے مرکزی حکومت نے خریف سیزن 2021 کے لئے حکمت عملی تشکیل دی
82.01 کروڑ روپے مالیت کے 20 لاکھ سے زیادہ بیجوں کے منی کٹس تقسیم کیے جائیں گے جو پچھلے سال کے مقابلے 10 گنا زیادہ ہوں گے
نئی دہلی، 6 مئی2021
دالوں کی پیداوار میں خودکفالت حاصل کرنے کے مقصد سے زراعت اور کسانوں کی بھلائی کی وزارت نے آئندہ خریف 2021 سیزن میں نفاذ کے لئے ایک خصوصی خریف حکمت عملی وضع کی ہے۔ ریاستی سرکاروں کے ساتھ صلاح ومشورے کے ذریعے تور، مونگ اور اڑد دالوں کی پیداوار بڑھانے اور اس کے لئے اراضی کو وسعت دینے کے مقصد سے ایک تفصیلی منصوبہ تشکیل دیاگیا ہے۔ اس حکمت عملی کے تحت ایسے بیجوں کی زیادہ پیداواری تمام قسموں  کو استعمال کرتے ہوئے جو سینٹرل سیڈ  ایجنسیوں یا ریاستوں کے پاس دستیاب ہیں۔ مفت تقسیم کیا جائے گا تاکہ انٹر کراپنگ اور واحد فصل کے ذریعے اراضی میں اضافہ کیا جاسکے۔
آئندہ خریف سیزن 2021 کے لئے یہ تجویز کیاگیا ہے کہ 2027318  تقسیم کی جائے، جس کی مالیت 82.01 کروڑ روپے ہے۔ تور، مونگ اور اڑد کی پیداوار بڑھانے کے لئے مرکزی حکومت کے ذریعے ان منی کٹس کا کل خرچ برداشت کیا جائے گا۔
خریف منی کٹ پروگرام کے مؤثر نفاذ کے لئے مرکزی حکومت اور متعلقہ ریاستی سرکاروں کے ذریعہ سلسلے وار ویبینار کے ذریعے متعلقہ ضلع کے ساتھ ایک زبردست آؤٹ ریچ پروگرام منعقد کیا جائے گا تاکہ یہ یقینی بنایا جاسکے کہ اس سلسلے میں کوئی پس وپیش سے کام نہیں لیا جارہا ہے۔
اچھی زراعت کے طریقہ کار اور طور طریقوں کے لئے ڈسٹرکٹ ایگری کلچر آفس اور اے ٹی ایم اے نیٹ ورک کے ذریعے فصل سیزن کے دوران ضلع سطح کا تربیتی پروگرام کا اہتمام کیا جائے گا۔ ساتھ ہی بعد کے سیزن میں نئے بیجوں کا استعمال بھی کیا جاسکے گا۔ کسانوں کے لئے تربیت اور مؤثر نفاذ کے لئے زرعی ٹکنالوجی ایپلیکیشن ریسرچ انسٹی ٹیوٹس اور کرشی وگیان کیندروں کی خدمات کو بروئے کار لایا جائے گا۔
منی کٹس ضلع سطح پر اس منزل یا مقام کے لئے سینٹرل ایجنسیوں اور ریاستی ایجنسیوں کے ذریعے سپلائی کی جائیں گی جس کی 15 جون 2021 تک حکمت عملی کے تحت منظوری دی گئی ہو اور اس کے لئے مرکزی حکومت کی جانب سے 82.01 کروڑ روپے کا بوجھ برداشت کیا جائے گا۔ ہندوستان اب بھی 4 لاکھ ٹن تور ،6 لاکھ ٹن مونگ اور تین لاکھ ٹن اڑد درآمد کررہا ہے تاکہ اپنی مانگ کو پورا کرسکے۔ خصوصی پروگرام تور، مونگ اور اڑد کی دالوں کی پیداوار یت اور پیداوار میں اضافہ کرے گا اور یہ خصوصی پروگرام درآمد کے بوجھ کو کم کرنے میں کلیدی رول ادا کرے گا اور دالوں کی پیداوار میں ہندوستان کو آتم نربھر بنانے میں مدد گار ثابت ہوگا۔
پس منظر:
08-2007 میں دالوں کی پیداوار 14.76 ملین ٹن تھی جو اب 21-2020 میں بڑھ کر 24.42 ملین ٹن ہوگئی ہے اور یہ اضافہ تقریباً 65 فیصد ہے۔ یہ کامیابی مرکزی سطح پر بہت سے اہم اقدامات کی وجہ سے ممکن ہوپائی ہے۔حکومت لگاتار منی اراضی کو دالوں کے تحت لانے پر توجہ دے رہی ہے تاکہ کلٹی ویشن  کے تحت موجودہ اراضی میں اضافہ کیا جاسکے۔
سال 15-2014 سے مختلف ریاستوں، سیزن میں خصوصی پروگراموں پر توجہ دینے، کم پیداوار والے ضلعوں میں خصوصی ایکشن پلان اور بجٹ تخمینوں میں اضافہ کرکے دالوں کی پیداوار میں اضافہ پر نئے سرے سے توجہ دی گئی ہے۔ 17-2016 سے نیشنل فوڈ سیکورٹی مشن کے تحت 644 ضلعوں کو دالوں کے پروگرام میں شامل کیاگیا ہے۔
البتہ دالوں کی پیداوار اور پیداواریت میں اضافہ کرنے کے لئے سب سے اہم بات یہ ہے کہ کسانوں کے لئے اچھی کوالٹی کے بیج فراہم کرنے پر توجہ دی جائے۔
...............................................................
ش ح،ح ا، ع ر
06-05-2021
U-4247
(Visitor Counter : 176
وزارات ثقافت
وزارت ثقافت نے ملک بھر میں فن ، ثقافت اور دستکاری کی ترقی کے لیے سات زونل ثقافتی مراکز قائم کیے ہیں: جناب جی کشن ریڈی
وزارت ثقافت نے ملک بھر میں فن، ثقافت اور دستکاری کے تحفظ اور ترقی کے لیے سات زونل ثقافتی مراکز  قائم کیے ہیں، جن کا صدر دفتر پٹیالہ، ناگپور، ادے پور، پریاگ راج، کولکاتہ، دیما پور اور تھنجاور میں ہے۔ یہ زیڈ سی سی سال بھر اپنی رکن ریاست میں مستقل بنیادوں پر مختلف ثقافتی سرگرمیوں اور پروگراموں کا اہتمام کرتے ہیں۔ مختلف سرگرمیوں/ پروگراموں کے انعقاد کے لیے، زیڈ سی سی کو حکومت کی طرف سے باقاعدہ سالانہ امداد فراہم کی جاتی ہے۔ تاہم، اس مقصد کے لیے وزارت ثقافت کی طرف سے ریاستی/ مرکز کے لحاظ سے کوئی فنڈز جاری نہیں کیے گئے ہیں۔
اس کے علاوہ ملک بھر میں فن ،ثقافت اور دستکاری کے تحفظ اور ترقی کےلئے وزارت ثقافت نےان زیڈ سی سی کے ذریعہ راشٹریہ سنسکریتی مہوتسو کا بھی اہتمام کرتی ہے ،جہاں ملک بھر سے بڑی تعداد میں فن کاراپنے ہنر اور صلاحیت کی نمائش اور مظاہرہ کرتے ہیں۔نومبر2015 سےاب تک وزارت ثقافت نے ملک بھر میں 12 آر ایس ایم کا اہتمام کیا ہے۔
یہ زیڈ سی سی اپنے پروگرام کیلنڈر کے مطابق ہر سال فن اور ثقافت کے فروغ کے لیے کم از کم 42 علاقائی فیسٹیول کا بھی اہتمام کرتے ہیں۔آئندہ نسلوں کے لیے علم کے خزانے کو مناسب انداز میں محفوظ کرنے کے لیے، ان زیڈ سی سی کے ذریعے معدوم ہونے والے فنون کی کی متعدد شکلوں کو دستاویزی شکل دی جا رہی ہے ۔ آرٹس فارم کی تعداد کو ڈیجیٹل فارمیٹ  میں دستاویز کیا گیا ہے۔
مزید یہ کہ ملک کے مختلف عوامی فنون اور ثقافت کے تحفظ اور فروغ کے لیے یہ زیڈ سی سی کئی اسکیمیں بھی نافذ کرتے ہیں جن میں نوجوان باصلاحیت فنکاروں کو ایوارڈ، گُرو ششیا پرمپرا، تھیٹر ریجوینیشن، ریسرچ اینڈ ڈاکومینٹیشن، شلپگرام، اوکٹیو اور نیشنل کلچرل ایکسچینج پروگرام شامل ہیں۔
یہ معلومات ثقافت ،سیاحت اور شمال مشرقی خطہ کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں دی۔
اقلیتی امور کی وزارتت
وقف ریکارڈز کا کمپیوٹرائزیشن اور ڈیجیٹائزیشن
اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک تحریری جواب میں درج ذیل معلومات فراہم کیں:
وزارت نے قومی وقف بورڈ ترقیاتی اسکیم  نافذ کی ہے، جس کے تحت ریاستی وقف بورڈوں  کو وقف ریکارڈز کے کمپیوٹرائزیشن اور ڈیجیٹائزیشن کے لیے مالی امداد فراہم کی جاتی ہے۔ اس اسکیم کے تحت وزارت، ریاستی وقف بورڈوں کو افرادی قوت جیسے کہ معاون پروگرامر، سروے اسسٹنٹ، اکاؤنٹینٹ اور قانونی معاون کی تعیناتی کرنے اور ریاستی وقف بورڈوں کی بہتر انتظامیہ کے لیے ویڈیو کانفرنسنگ کی سہولت، سنٹرلائزڈ کمپیوٹنگ فیسلیٹی  کے قیام اور انٹرپرائز رِسورس پلاننگ  سالیوشن کے لیے بھی مدد فراہم کرتی ہے۔
اس وزارت نے قومی وقف بورڈ ترقیاتی اسکیم  کے تحت، وقف جائیدادوں کے ریکارڈز کے کمپیوٹرائزیشن اور ڈیجیٹائزیشن اور جغرافیائی معلوماتی نظام  پیمائش کے لیے ’وامسی‘  نام سے ایک آن لائن پورٹل تیار کیا ہے۔ قومی وقف بورڈ ترقیاتی اسکیم کے آغاز سے اب تک، وزارت کی جانب سے ریاستی بورڈوں کو 5660 لاکھ روپے جاری کیے جا چکے ہیں۔ وزارت نے وقف جائیدادوں کی جی آئی ایس/ جی پی ایس پیمائش کے لیے معروف اداروں: آئی آئی ٹی روڑکی اور علی گڑھ مسلم یونیورسٹی ، علی گڑھ کو ذمہ داری سونپی ہے۔ اس اسکیم کے تحت ریاستی وقف بورڈوں کے ذریعے استعمال کی گئی امدادی رقم کی تفصیلات سنٹرل وقف کونسل  کی ویب سائٹ: www.centralwaqfcouncil.gov.in پر دستیاب ہیں۔
اسکیم کے تحت متوقع پیش رفت درج کی گئی ہے۔ وقف جائیدادوں کے رجسٹریشن، ڈیجیٹائزیشن اور جی آئی ایس/ جی پی ایس پیمائش میں ہونے والی پیش رفت کی باضابطہ نگرانی کرنے کے لیے سنٹرل وقف کونسل، ریاستی وقف بورڈ کے ساتھ تجزیاتی میٹنگ کرتی رہتی ہے۔ ’وامسی‘ رجسٹریشن ماڈیول میں اب تک 775172  منقولہ وقف جائیدادوں کے ریکارڈز کا رجسٹریشن ہو چکا ہے۔219230  وقف جائیدادوں کی جی آئی ایس پیمائش بھی مکمل ہو چکی ہے۔ پہلی بار، وقف املاک کے 332344  ریکارڈز کو ڈیجیٹائز کیا گیا ہے۔ وقف جائیدادوں کے رجسٹریشن، ڈیجیٹائزیشن اور جی آئی ایس/جی پی ایس پیمائش کا کام جنگی پیمانے پر چل رہا ہے۔ اسکیم کے تحت ہر ریاستی وقت بورڈ کے حساب سے ہونے والی پیش رفت www.wamsi.nic.in پر دستیاب ہے۔
صدر جمہوریہ کا سکریٹریٹ
کووڈ-19 وبائی بیماری نے دنیا کو یہ سکھا دیا ہے کہ اگر دوسرے لوگ خطرات میں رہیں گے تو کوئی محفوظ نہیں رہ سکتا:صدر جمہوریہ جناب کووند
صدر جمہوریۂ ہند نے کرناٹک کی راجیو گاندھی یونیورسٹی آف ہیلتھ سائنسز کے 23ویں سالانہ جلسہ تقسیم ا سناد کو عزت بخشی
نئی دہلی ،7 فروری ،2021، وبائی بیماری کووڈ-19 نے دنیا کو یہ سکھا دیا ہے کہ اگر دوسرے لوگ خطرے میں رہیں گے تو کوئی شخص محفوظ نہیں رہ سکتا۔ یہ بات صدر جمہوریہ ہند جناب رام ناتھ کووند نے کہی۔ وہ آج  بینگلورو میں کرناٹک کی راجیو گاندھی یونیورسٹی آف ہیلتھ سائنسز کے 23ویں سالانہ جلسہ تقسیم اسناد سے خطاب کر رہے تھے۔ صدر جمہوریہ نے کہا کہ ایک صدی میں پہلی بڑی وبائی بیماری نے یہ سکھا دیا ہے کہ ہمیں غیر متوقع عوامی صحت کے بحرانوں کے لیے تیار رہنا چاہیے۔ اگرچہ کووڈ-19 ایک ایسا صحت کا بحران ہے جو بہت کم پیدا ہوتا ہے لیکن سائنسدانوں کے ایک طبقے نے انتباہ دیا ہے کہ ہمیں آگے بھی اسی طرح کے چیلنجوں کا مقابلہ کرنے کے لیے تیار رہنا چاہیے۔ انھوں نے امید ظاہر کی کہ دنیا نے صحیح سبق سیکھ لیا ہوگا۔ انھوں نے کہا کووڈ کے بعد کے مرحلے نے دنیا کو عوامی صحت کی دیکھ بھال کے سلسلے میں اور زیادہ توجہ دینی ہوگی۔
گریجویشن کرنے والے طلبا سے خطاب کرتے ہوئے صدر جمہوریہ نے کہا کہ اس شریفانہ پیشے میں ان کے داخلے سے ان کے لیے انسانیت کی خدمت کے سلسلے میں غیر متوقع اور بے مثال مواقع فراہم ہوئے ہیں۔ اب یہ ان پر منحصر ہے کہ وہ ان مواقع سے کس طرح زیادہ سے زیادہ فائدہ اٹھا سکتے ہیں۔ انھوں نے کہا کہ یکم فروری کو پیش کئے گئے مرکزی بجٹ میں’ صحت اور عافیت‘ کے شعبے کو آتم نربھر بھارت کے 6 اہم ستونوں میں سے ایک ستون کے طور پر تسلیم کیا گیاہے۔ ملک میں صحت کی دیکھ بھال کے بنیادی ڈھانچے کو فروغ دینے پر بہت زیادہ زور دیا جارہا ہے۔ انھوں نے اس بات پر زور دیا کہ اس قومی وسیلے کا مؤثر استعمال ان کی سرگرم حمایت اور معاونت کے ساتھ ہی ہوسکتا ہے۔
صدر جمہوریہ نے کہا کہ بھارت میں صحت کی دیکھ بھال کے نظام میں تمام مرحلوں میں ایک تبدیلی آنے والی ہے — احتیاط، تشخیص اور علاج۔ صحت کی دیکھ بھال کے سیکٹر میں کوئی اکیلا ادارہ نتائج فراہم نہیں کرسکتا اور فائدہ بخش ثابت نہیں ہوسکتا۔ اس شعبے کے ارتقا کے لیے ضروری ہے کہ تمام ساجھے داروں کی سرگرم شمولیت اور شرکت حاصل ہو نیز ارادے اور عمل آوری کے درمیان فرق کو اختراع کے استعمال کے ذریعے پُر کیا جائے۔
صدر جمہوریہ اس بات سے خوش تھے کہ راجیو گاندھی یونیورسٹی آف ہیلتھ سائنسز نے، جس کے دنیا میں ملحق اداروں کا ایک طویل نیٹ ورک ہے، صحت کی دیکھ بھال سے متعلق تعلیم کے میدان میں بہت سی اختراعات کی قیادت کی ہے۔ انھوں نے کہا کہ یہ یونیورسٹی، اس کے قیام کے بعد سے یونیورسٹی کے لیڈروں کی طرف سے کی گئی مسلسل کوششوں کی وجہ سے عالمی طور پر ایک قابل بھروسہ ادارہ بن گئی ہے۔
صدر جمہوریہ کی تقریر کے لیے یہاں کلک کیجیے
وزارت دفاع
47آئی سی جی اسسٹنٹ کمانڈنٹس کوسٹ گارڈ لا اور آپریشینز کورسیز میں طاق ہوئے
نئی دہلی، 7 اگست 2019/انڈین کوسٹ گارڈ ٹریننگ سینٹر ، کوچی  کے انڈین کوسٹ گارڈ لا اینڈ آپریشنز کورسیز کے 44 اسسٹنٹ کمانڈنٹس فارغ التحصیل ہوئے۔ اس سلسلہ میں آئی سی جی ٹی ڈسٹرکٹ ہیڈکوارٹر نمبر 4 –کوچی میں ایک پراثر تقریب کا انعقاد ہوا۔ ٹرینی آفیسروں کے لئے تکنیکی کورسسیز کی کامیاب تکمیل کو پی او پی کا نشان دیا گیا۔ 10.2 ہفتوں کے سی جی لا اور آپریشنز کورس کے دوران آفیسروں کو کوسٹ گارڈ سے مخصوص موضوعات جیسے سمندری قانون ، تلاش اور بچاؤ ، ماہی پروری کی نگرانی اور کنٹرول ، سمندری آلودگی کی روک تھام نیز ڈیوٹیز سے متعلق دوسرے موضوعات کے سلسلہ میں ہدایات دی گئیں۔
سی جی ٹی سی  میں ٹرینی آفیسروں نے پیشہ ورانہ صلاحیت پیدا کرنے اور معلومات پر مبنی بحری جہاز پر عملی تجربہ اور سوچ و فکر کی صلاحیت پیدا کردی جاتی ہے جو کہ ہندستان کے ساحلی محافظ کی فہم و ادراک کے لئے نہایت ضروری ہے۔یہ نوجوان افسروں میں فوری فیصلہ سازی ، سمندر میں نہایت پیچیدہ اور مشکل حالات سے نمٹنے کی بھی صلاحیت پیدا کی جاتی ہے۔
کوسٹ گارڈ ریجن کے کمانڈر  انسپکٹر جنرل پرامیش سیوامانی کے ذریعہ پی او پی کا جائزہ لیا گیا۔ فلیگ آفیسر کے ذریعہ ہونہار ٹریننگ آفیسروں کو رسمی پریڈ میں ‘سورڈ آف آنر’ اور‘ بک پرائز ’ دیا گیا ۔ 68 سی جی لا اور آپریشنز کورس میں اسسٹنٹ کمانڈر ہرجوت سنگھ کو اول مقام حاصل ہوا۔ بحری جہاز پر ، تکنیکی اور سی جی آپریشنز نیز لا کورسیز سمیت کورس میں مجموعی طور پر بالحاظ لیاقت پہلے مقام پر آنے کے لئے اسسٹنٹ کمانڈنٹ موتھامزناتھن کو ‘67 بیچ کے لئے ’ ڈائریکٹر جنرل ‘سورڈ آف آنر ’عطا کیا گیا۔
اس موقع پر انسپکٹر جنرل پرمیش سیوامنی نے ٹرینی ، لگن اور سمندر میں کسی بھی مشن کے لئے نظم و ضبط اور کسی بھی حالات سے نمٹنے کی اہمیت پر زور دیا۔ فلیگ آفیسر نے ان آفیسروں کے لئے دنیا کی چوتھی سب سے بڑے کوسٹ گارڈ کے عملی پلیٹ فارم میں قدم رکھنے والے ہیں، انہیں درپیش چیلنجوں اور بڑی ذمہ داریوں پر روشنی ڈالی۔ انہوں نےمزید کہا کہ ملک کی خدمت اور اور ان کی ذمہ داریوں کے پیش نظر صحیح ترجیحات اور صحیح طریقہ کار ، پیشہ واریت اور اخلاقیات کے مظاہرہ کی صلاحیت مشکل حالات اور سخت ماحول میں مشکل فیصلے لینے میں مدد ملے گی اور یہ ان کی کردار کی بنیاد بھی بنے گی۔ جناب سیوا منی نے ٹرینی کی کامیابی سے تکمیل اور آئی سی جی کا لازمی حصہ بننے پر ٹرینی آفیسروں اور ان کے والدین کو مبارک باد بھی دی۔
۔۔۔۔۔۔۔۔۔۔۔
م ن۔ ش س ۔ ج۔
U- 3628
(Visitor Counter : 33
سٹرک ٹرانسپورٹ اور شاہراہوں کی وزارت
محفوظ ڈرائیونگ کے لئے ڈرائیوروں کی تربیت
نئی دہلی،25؍جولائی،سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک سوال کے تحریری جواب میں ایوان کو مطلع کیا کہ مرکزی موٹر گاڑیوں کے ضابطے 1989 میں ڈرائیونگ کے لئے تربیت التزام ہے کیونکہ تربیت براہ راست اور بالواسطہ طور پر ڈرائیونگ کی صلاحیتوں کو بہتر بنانے اور ڈرائیوروں میں سڑک ضابطوں کے بارے میں معلومات کو یقینی بناتی ہے۔ حکومت ہند نے ڈرائیونگ ٹریننگ اینڈ ریسرچ کے مثالی ادارے  ، علاقائی ڈرائیونگ ٹریننگ سینٹر  اور ضلع سطح پر ڈرائیونگ ٹریننگ سینٹر  کے مثالی ادارے قائم کرنے کی اسکیم کو نافذ کرتی ہے۔
ان اسکیموں کے تحت مالی امداد مندرجہ ذیل طریقے سے دی جاتی ہے:
|
|
نمبرشمار
|
|
اسکیم
|
|
مالی امداد
|
|
1
|
|
ڈرائیونگ ٹریننگ اینڈ ریسرچ کے ادارے 
|
|
ایک آئی ڈی ٹی آر کے لئے زیادہ سے زیادہ 18.50 کروڑ روپے
|
|
2
|
|
علاقائی ڈرائیونگ ٹریننگ سینٹر 
|
|
ایک آر ڈی ٹی سی کے لئے زیادہ سے زیادہ 5 کروڑ روپے
|
|
3
|
|
ڈرائیونگ ٹریننگ سینٹر 
|
|
پروجیکٹ کی لاگت کا 50 فیصد جبکہ ایک ڈی ٹی سی کیلئے زیادہ سے زیادہ ایک کروڑ روپے
وزارت کے ذریعے ریاستوں میں منظور شدہ ڈی ٹی آئی ؍ آئی ڈی ٹی آر ؍ آر ڈی ٹی سی کی تفصیلات:
|
|
ریاست ؍ مرکز کے زیر انتظام علاقہ
|
|
ڈی ٹی آئی ؍ آئی ٹی آر کا مقام
|
|
آر ڈی ٹی سی کا مقام
|
|
آندھرا پردیس
|
|
وجے واڑ
|
|
|
|
دسری
|
|
|
|
آسام
|
|
دسپور
|
|
|
|
بہار
|
|
اورنگ آباد
|
|
|
|
چھتیس گڑھ
|
|
نیا رائے پور
|
|
|
|
ہریانہ
|
|
روہتک
|
|
|
|
بھوانی
|
|
|
|
ہماچل پردیش
|
|
منڈی
|
|
|
|
سرکاگھاٹ
|
|
|
|
جموں اینڈ کشمیر
|
|
جموں
|
|
|
|
جھارکھنڈ
|
|
جمشیدپور
|
|
|
|
کرناٹک
|
|
بلاری
|
|
|
|
کیرالھ
|
|
ایڈاپل
|
|
|
|
مدھیہ پردیش
|
|
اندور
|
|
|
|
چھندواڑہ
|
|
|
|
مہاراشٹر
|
|
پونے
|
|
وردھا
|
|
لاتور
|
|
نانڈیڈ
|
|
ناگپور
|
|
سنگلی
|
||
|
ناگپور
|
|
منی پور
|
|
امپھال
|
|
|
|
ناگالینڈ
|
|
دیماپور
|
|
|
|
اڈیشہ
|
|
جاجپور
|
|
|
|
راجستھان
|
|
راجس منڈ
|
|
|
|
سکم
|
|
پکیونگ
|
|
|
|
تلنگانہ
|
|
کریم نگر
|
|
|
|
تریپوری
|
|
اگرتلا
|
|
|
|
اترپردیش
|
|
کانپور
|
|
|
|
اتراکھنڈ
|
|
دہرادون
|
|
|
|
مغربی بنگال
|
|
جسور
|
|
کولکاتا
|
|
دہلی
|
|
سرائے کالے خاں
|
|
|
|
میزان
|
|
29
|
|
05
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3435
(Visitor Counter : 49
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 167.43 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 11.83 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،06 فروری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,67,47,07,695
|
|
دستیاب خوراک
|
|
11,83,06,396
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 167.47کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 11.83 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
سماجی انصاف اور تفویض اختیارات کی وزارت
تیسری جنس کے لوگوں کیلئے رہائش کی گنجائشیں
نئی دہلی 27 جولائی 2021:سماجی انصاف اور تفویض اختیارات کی وزارت تیسری جنس کے لوگوں کی فلاح و بہبود کے لئے ایک اسکیم تشکیل دے رہی ہے جس میں تیسری جنس کے انتہائی بدحال اور حاجتمند لوگوں کے لئے پناہ گاہیں قائم کرنے کےاقدامات کو شامل کیا گیا ہے۔
سماجی انصاف اور تفویض اختیارات کی وزارت نے 12 پائلٹ شیلٹر ہومز کا آغاز کیا ہے اور تیسری جنس کے لوگوں کے لئے ان پناہ گاہوں 'گریما گریہ' کے قیام کے لئے کمیونٹی پر مبنی تنظیموں  کو مالی مدد فراہم کی گئی ہے۔ یہ پائلٹ پناہ گاہیں مہاراشٹر، دہلی، مغربیبنگال، راجستھان، بہار، چھتیس گڑھ، تمل ناڈو اور اڈیشہ میں ہیں۔ ان پناہ گاہوں کا بنیادی مقصد تیسری جنس کے ضرورت مند لوگوں کو محفوظ اور مامون پناہ گاہ فراہم کرنا ہے۔ ان پناہ گاہوں میں بنیادی سہولیات جیسے کھانے پینے کی چیزیں، طبی دیکھ بھال، تفریحی سہولیات مہیا کی جائیں گی اور تیسری جنس کے لوگوں کے لئے صلاحیت سازی/ ہنر مندی سے متعلق پروگراموں کا بھی اہتمام کیا جائے گا۔
یہ وزارت کسی بھی پنشن اسکیم کو عمل میں نہیں لا رہی ہے۔ تاہم، وزارت دیہی ترقی کی وزارت قومی معاشرتی امدادی پروگرام  کو نفاذ عمل میں لاتی ہے جس میں تیسری جنس کے 3,384 لوگوں کو ماہانہ پنشن فراہم کی جارہی ہے۔ یہ اطلاع وزیر مملکت برائے سماجی انصاف اور تفویض اختیارات جناب اے نارائن سوامی نے لوک سبھا میں ایک تحریری جواب میں دی۔
وزارت دفاع
ہندوستانی فوج نے مشرقی لداخ کے ڈیم چوک سیکٹر میں ایک چینی فوجی کو پکڑا
نئی دہلی، 19 اکتوبر 2020، مشرقی لداخ کے ڈیم چوک سیکٹر میں 19 اکتوبر 20201 کو ایک پی ایل اے فوجی پکڑا گیا، جس کی شناخت کارپورل وانگ یا لونگ کے طور پر کی گئی ہے۔ یہ فوجی ایل اے سی کے پار بھٹکتا ہوا پکڑا گیا۔
پی ایل اے فوجی کو طبی مدد فراہم کرائی گئی ہے جس میں موسم کی سختیوں سے بچنے کے لئے گرم کپڑے، آکسیجن اور کھانا شامل ہے۔
پی ایل اے کی جانب سے گمشدہ فوجی کے بارے میں ایک درخواست بھی موصول ہوئی ہے۔ مقررہ پروٹوکول کے مطابق رسمی کارروائی پوری کرنے کے بعد اس کو چوشل۔ مولڈو میٹنگ پوائنٹ پر چینی افسروں کے سپرد کردیا جائے گا۔
۔۔۔۔۔۔۔۔۔۔۔
م ن۔ ا گ۔ن ا۔
U-6525
(
جدید اور قابل تجدید توانائی کی وزارت
قابل تجدید توانائی کے شعبے میں ، نجی شعبے کی سرمایہ کاری کو ترغیب دینے کے لیے، حکومتی اقدامات
حکومت نے ملک میں شمسی توانائی سمیت قابل تجدید توانائی کے شعبے میں، نجی شعبے کی سرمایہ کاری کو ترغیب دینے کے لیے مندرجہ ذیل اقدامات کئے ہیں:
- خود کار راستے کے تحت 100 فیصد تک براہ راست غیر ملکی سرمایہ کاری  کی اجازت دینا،
- مورخہ 30 جون 2025 تک شروع کئے جانے والے منصوبوں کے لیے، شمسی اور بادانی پاور کی بین ریاستی فروخت کے لیے، بین ریاستی ترسیلی نظام، ، چارجز کی چھوٹ،
- سال 30-2029 تک قابل تجدید خریداری کی ذمے داری  کے لیے پیشرفت کا اعلان،
- الٹرا میگا قابل تجدید توانائی کے پارکس کا قیام، آر ای ڈیولپرس کو بڑے پیمانے پر آر ای پروجیکٹ کی تنصیب کے لیے زمین اور ٹرانسمشن فراہم کرنا،
- اسکیمیں جیسا کہ پردھان منتری کسان ارجا سکشا ایوم اتھان مہا ابھیان ، سولر روپ ٹاپ فیس II، 12000 میگاواٹ سی پی ایس یو اسکیم فیس II، وغیرہ،
- نئی ترسیلی لائنوں کا بچھانا اور گرین اینرجی کوریڈور اسکیم کے تحت قابل تجدید بجلی کے اخراج کے لیے نئے ذیلی اسٹیشن کی گنجائش پیدا کرنا،
- سولر فوٹوولٹک نظام / آلات کی تجدید کے لیے معیارات کی اطلاع،
- سرمایہ کاری کو راغب کرنے اور سہولت فراہم کرنے کے لیے، پروجیکٹ کے ترقیاتی سیل کا قیام،
- کرڈ سے منسلک شمسی پی وی اور بادانی پروجیکٹس سے بجلی کی خریداری کے لیے،شرح پر مبنی مطابقتی بولی کے عمل کے لیے معیاری بولی کے رہنما خطوط،
- حکومت نے احکامات جاری کئے ہیں کہ لیڈر آف کریڈٹ  یا پیشگی ادائیگی کے خلاف بجلی فراہم کی جائے گی تاکہ آر ای جنریٹروں کو تقسیم کرنے والے لائسنس دہندگان کے ذریعے بروقت ادائیگی کو یقینی بنایا جاسکے۔
- گرین اینرجی اوپن ایکسس ضابطے 2022 کے ذریعے، قابل تجدید توانائی کو فروغ دینے کا نوٹیفکیشن،
- بجلی  ضابطے  کی اطلاع،
- تبادلے کے ذریعے قابل تجدید توانائی کی بجلی کی فروخت میں سہولت فراہم کرنےکے لیے،گرین ٹرم اہیڈ مارکیٹ  کا آغاز،
- قومی سبز ہائیڈروجن مشن کو منظوری دی گئی، جس کا مقصد ہندوستان کو سبز ہائیڈروجن اور اس سے منسلک عناصر کی پیداوار، استعمال اور برآمد کے لیے ایک عالمی مرکز بنانا ہے۔
شمسی توانائی کی تنصیب کے لیے فی میگاواٹ 4 کروڑ روپئے کی معیاری لاگت کے ساتھ، یہ تخمینہ لگایا گیا ہے کہ ملک میں 63302.47 میگاواٹ صلاحیت کے شمسی پروجیکٹوں کی تنصیب پر تقریباً 253210 کروڑ روپئے کی سرمایہ کاری ہوگی۔
چونکہ شمسی توانائی سے پیدا ہونے والی بجلی کی شرح کم ہوکر 1.99 روپئے فی کے ڈبلیو ایچ ہوگئی ہے، جو کہ نئے تھرمل یا ہائیڈرو بیس پاور جنریشن نظاموں سے بہت کم ہے،اس لیے شمسی توانائی کے منصوبے تجارتی طور پر قابل عمل ہیں۔
یہ معلومات بجلی، نئی اور قابل تجدید توانائی کے مرکزی وزیر جناب آر کے سنگھ نے کل لوک سبھا میں ایک تحریری جواب میں فراہم کیں۔
بھارتی چناؤ کمیشن
الیکشن کمیشن آف انڈیا نے سابق چیف الیکشن کمشنر ٹی-این –سیشن
کے انتقال پر تعزیت کا اظہار کیا
جناب سیشن قوم کے لئے ہمیشہ ایک مثالی شخصیت رہیں گے:چیف الیکشن کمشنر سنیل اروڑہ
نئی دہلی، 11نومبر 2019/الیکشن کمیشن آ ف انڈیا نے گزشتہ دیر شب چنئی میں سابق چیف الیکشن کمشنر جناب ٹی این سیشن کے انتقال پر گہرے رنج و غم کا اظہار کیا ہے۔ جناب سیشن کو خراج عقیدت پیش کرنے کے لئے آج نئی دہلی میں واقع نرواچن سدن میں صبح سوا گیارہ بجے ایک تعزیتی میٹنگ کا انعقاد کیا گیا ۔ ڈپٹی الیکشن کمشنر جناب سدیپ جین سابق چیف الیکشن کمشنر کو کمیشن کی جانب سے خراج عقیدت پیش کرنے کے لیےچنئی پہنچ رہے ہیں۔
جناب ٹی این سیشن کے انتقال پر کمیشن کا تعزیتی پیغام حسب ذیل ہے ۔
تعزیتی پیغام
 جناب ٹی این سیشن ، ہندستان کے دسویں چیف الیکشن کمشنر
الیکشن کمیشن آف انڈیا اپنے دسویں چیف الیکشن کمشنر جناب تیرونلئی نارائن ایئر سیشن کے انتقال پر گہرے رنج و غم کا اظہار کرتا ہے۔ تمل ناڈو کیڈر کے 1955 بیچ کے ممتاز آئی اے ایس افسر جناب ٹی این سیشن 12 دسمبر 1990 سے 11 دسمبر 1996 کے دوران چیف الیکشن کمشنر رہے۔ اس سے قبل وہ کابینہ سکریٹری رہے تھے۔
انہوں نے آفس کے لئے ایک اعلی معیار قائم کیا اور اپنی زندگی میں ہی افسانوی شخصیت  بن گئے ۔ و ہ ہمیشہ ہمارےلئے اور مستقبل میں آنے والے سبھی چیف الیکشن کمشنروں اور الیکشن کمشنروں کے لئے باعث تحریک رہیں گے۔
جناب سیشن نے انتخابی عمل کے مبادیات کا ازسرنو تعین کیا ۔چیف الیکشن کمشنر کے آئینی عہدے پر فائز رہتے ہوئے انہوں نے انتخابی بدعنوانیوں کے تعلق سے سخت رویہ اختیار کرتے ہوئے تشدد اور مسل پاور  کے ساتھ سختی بلکہ بےدردی کے ساتھ نمٹتے ہوئے اس عہدے کے وقار میں اضافہ کیا۔ قابل ذکر ہے کہ چیزیں ان کے وقت میں عروج پر تھیں۔
انہوں نےاس خودمختاری اور اختیارات کو بحا ل کیا جو آئین ہند کی دفعہ 324 کے تحت الیکشن کمیشن آ ف انڈیا کو دئے گئے ہیں ۔ انتخابی عمل کی نگرانی کے لئے محض ایک منیجر کےطور پر کام کرنے سے انکار کرتے ہوئے انہوں نے پیسہ ، شراب ، مسل پاور ، بوتھ کیپچرنگ جیسی برائیوں سے انتخابات کو پاک کرنے کے لئے سرگرمی کے ساتھ کام کرنا شروع کیا۔ ایک کیریئر بیوروکریٹس سے آغاز کرتے ہوئے انہوں نے اپنے آپ کو ہندستان کے چیف الیکشن کمشنر کے طور پرازسرنو مستحکم کیا اور انہوں نے لوگوں کے ذہنوں میں ووٹ کی قوت کو تازہ کردیا۔
جناب سیشن صحیح جگہ اور صحیح وقت پر صحیح انسان تھے۔ وہ انتخابی بدعنوانیوں کے خلاف جنگ کی ۔ انہوں نے ایساماحول اور ایسا شعور پیدا کیا جس میں شہریوں نے یہ محسوس کرنا شروع کیا کہ وہ انتخابات کے اہم شراکت داروں میں ہیں۔
اگرچہ زندگی کے گزشتہ 22برسوں سے چنئی میں سبکدوشی کی زندگی گزار رہے تھے ، تاہم وہ لوگوں کے لئے ایک زندہ جاوید افسانوی شخصیت  بن گئے تھے۔ وہ نوجوان اور بزرگ دونوں طرح کے ووٹروں کے تصور میں زندہ تھے۔ وہ شاندار ثقافتی قدروں کے حامل تھے جنہوں نے انہیں اپنے آپ میں ایک انجمن بنا دیا تھا۔
وہ الیکشن کمیشن اور قوم کے لئے ہمیشہ مثالی شخصیت بنے رہیں گے ۔ جناب سیشن نے کمیشن کے لئے اپنے پیچھے ایک شاندار روایت چھوڑی ہے اور وہ الیکشن کمیشن آف انڈیا میں ہمیں مسلسل تحریک دیتے رہیں گے۔
ہم ان کی رخصت پذیر روح کے لئے دعا گو ہیں اور گہری تعزیت کا اظہار کرتے ہیں۔
دستخط دستخط دستخط
سشیل چندر ا سنیل اروڑہ اشوک لواسا
الیکشن کمشنر چیف الیکشن کمشنر الیکشن کمشنر
۔۔۔۔۔۔۔۔۔۔۔
م ن۔م م ۔ ج۔
U- 5049
(Visitor Counter : 101